EkBass/fiwiki-20250220-pages-articles huggingface dataset:
Paree Group

Paree Group (ent. Serres Group) on suomalainen, Kauhajoella pääkonttoriaan pitävä monialainen yritysryhmä, joka valmistaa sairaaloiden leikkaussaleissa tarvittavia kertakäyttöisiä imupusseja tytäryrityksessä Serres Oy, viemäriputkistojen muovituotteita yrityksessä Vieser Oy ja terveydenhoidon ohjelmistoja yrityksessä Innokas Medical Oy. ==Historiaa== Perheyrityksen perustivat veljekset Olavi ja Erkki Jyllilä, Erkin vaimo Annel sekä Kalevi Säntti vuonna 1973, aluksi nimellä Insinööritoimisto Muovi Serres, Jyllilä, Säntti Ky.Serres-historiikki, sivu 22, Serres Group. Viitattu 16.8.2014. Muoviala ei ollut kellekään tuttu, ja ajoitus juuri kansainvälisen öljykriisin alla oli muovituotetehtaalle huono, sillä raaka-aineiden hinnat kohosivat nopeasti.Salo, Irmeli: Ei vain isältä pojalle, Yrittäjäpari Erkki ja Annel Jyllilä ehtivät johtaa 30 vuotta kauhajokista muovialan yritystä Serres Oy:tä. Talouselämä 16.4.2003. Viitattu 16.8.2014. Yritys aloitti sekalaisilla muovituotteilla. Serreksen ensimmäisiä tuotteita olivat korotusrenkaat, naulakiinnikkeet, säästöpossut ja muu alihankinta. 1970-luvun lopulla yritys alkoi kehittää omia tuotteita, joita olivat muun muassa lattiakaivot ja LVI- putkistojen yhteet eli liitoskappaleet. 1980-luvulla Serres aloitti sairaalatuotevalmistuksen. Päätuotteeksi muodostuivat imupussit, joihin leikkauksissa kerätään potilaan eritteitä.Serres, Hinku menestykseen , esittelyteksti ilmeisesti 2000-luvun alusta Yrittäjät.fi-sivustolla. Viitattu 16.8.2014. Vuonna 2013 niitä toimitettiin ympäri maailmaa noin 20 miljoonaa kappaletta.Hakala, Jari:Serreksellä luotetaan viennin vetoon , Intiim, TEAM Teollisuusalojen liiton äänenkannattaja 8/2013, s. 14–15. Viitattu 16.8.2014. Serres on kasvattanut työntekijämääräänsä 2010-luvulla noin 10–15 prosentin vuosivauhdilla. Vuonna 2014 yritys sai käyttöönsä 15 000 neliömetriä lisätilaa Strömbergin entisestä tehtaasta Kauhajoen Aronkylässä.Salomäenpää, Minna: Serres Group laajentaa Kauhajoella , Yle Uutiset 15.8.2014. Viitattu 16.8.2014. Strömberg oli Erkki Jyllilän aiempi työpaikka, josta hän lähti 1970-luvun alussa perustamaan omaa yritystä.Purola, Hannu: Erkki Jyllilä ottaisi mallia Virosta, Ilkka 4.10.2012. Viitattu 16.8.2014. Kauhajoen lisäksi yrityksellä on tehdas Saarijärvellä. Vuonna 2003 Erkki Jyllilä vetäytyi yrityksen toiminnasta, mutta sen hallituksessa jatkavat hänen lapsensa Kimmo Jyllilä ja Annika Jyllilä-Vertigans. Vuonna 2005 OP-ryhmä ja Kauppalehti valitsivat Serres Oy:n vuoden yritykseksi. Vuonna 2000 Serrekselle myönnettiin Suomen Yrittäjien valtakunnallinen yrittäjäpalkinto. Vuonna 1996 perustaja Erkki Jyllilä sai Deloitte & Touche -tilintarkastusyrityksen European Small Business Person of The Year –palkinnon.Serreksen menestys on huomattu, Serres Group. Viitattu 16.8.2014. Vuonna 2015 Serres sai Tasavallan presidentin kansainvälistymispalkinnon.Presidentti palkitsi Slushin, Kauppalehti 19.11.2015. Viitattu 3.12.2015. ==Lähteet== ==Aiheesta muualla== * Wacklin, Matti: Tahto. Serreksen matka kyläpajasta maailmalle. Serres Group 2013. ISBN 978-952-93-2106-3. Luokka:Suomalaiset teollisuusyritykset Luokka:Kauhajoki
Litopterna

Litopterna oli istukkanisäkkäiden osaluokkaan kuuluva lahko, joka eli Etelä- Amerikassa Paleoseenikaudelta Pleistoseenikaudelle. Joissakin yhteyksissä Litopterna luetaan epäviralliseen ylälahkoon Meridiungulata. Litopterna saattaa polveutua Condylarthraan kuuluvista lajeista. Lahkon lajit olivat kasvissyöjiä. Niiden kynnet olivat kaviomaiset. Ne muistuttivat ulkonäöltään hevosia ja kameleita. Siihen kuuluvia heimoja olivat Proterotheriidae ja Macraucheniidae. == Lähteet == == Aiheesta muualla == * http://palaeos.com/vertebrates/meridiungulata/litopterna.html#Litopterna Luokka:Meridiungulata Luokka:Pleistoseenin sukupuuttoon kuollut megafauna
Bagnères-de-Bigorre

Bagnères-de-Bigorre on kunta Lounais-Ranskassa Hautes-Pyrénées’n departementissa Midi-Pyrénées’n alueella. Se on vanha kylpyläkaupunki. Klassinen kylpylärakennus Grand Thermes on rakennettu 1800-luvulla. Grand Thermes Muita nähtävyyksiä ovat Pyhän Vincentin kirkko (L’église Saint- Vincent) ja Jacobins’n torni (Tour des Jacobins). Tour de France 2014 ==Aiheesta muualla== ==Lähteet== Luokka:Hautes-Pyrénées’n kunnat
Kariem Hussein

Kariem Hussein (s. 4. tammikuuta 1989 Münsterlingen, Sveitsi) on egyptiläiset sukujuuret omaava sveitsiläinen aitajuoksija. Hän kilpailee 400 metrin aitajuoksussa, jossa Husseinin ennätys on 48,45. Husseinin valmentaja on Flavio Zberg. Hussein on 191 senttimetriä pitkä ja painaa 76 kiloa. Hän on edustanut LC Zürichiä vuodesta 2012 lähtien. Hänen isänsä on egyptiläinen ja äitinsä on sveitsilainen. Nuoruudessa hän harjoitteli jalkapalloa FC Tägerwilenissa. Vuoden 2014 EM-kilpailuissa Zürichissä Hussein voitti kultaa 400 metrin aidoista ajalla 48,96. Amsterdamin EM-kilpailuissa 2016 hän sai pronssia ajalla 49,10. Hän kilpaili myös vuoden 2012 kesäolympialaisissa Lontoossa 400 metrin aidoissa, mutta ei tuolloin startannut omaan alkueräänsä, joten hän jäi ilman tulosta. Pekingin MM-kilpailuissa 2015 hän karsiutui välierissä ja Rio de Janeiron olympialaisissa 2016 alkuerissä. Lontoon MM- kilpailuissa 2017 hän oli kahdeksas. Dohan MM-kilpailuissa 2019 hän karsiutui alkuerissä. Hän sijoittui toiseksi maanosien cupissa 2014. Hän voitti Sveitsin mestaruuden 400 metrin aitajuoksussa vuosina 2011, 2012, 2013, 2014 ja 2015. Hän on hopeaamitalisti Sveitsin-mestaruuskilpailuista vuonna 2009 ja pronssimitalisti vuonna 2010. Hussein jäi kiinni kesäkuussa 2021 maansa mestaruuskilpailuiden dopingtestissä ja sai yhdeksän kuukauden kilpailukiellon. Näytteestä löytyi niketamidia. Näin häneltä jäivät väliin Tokion olympialaiset 2021. == Lähteet == * * Profiili European Athletics- sivustolla * Profiili Swiss Starters-sivustolla === Viitteet === == Aiheesta muualla == * Virallinen sivu Luokka:Sveitsiläiset 400 metrin aitajuoksijat Luokka:Dopingrikkomuksesta tuomitut sveitsiläiset Luokka:Dopingrikkomuksesta tuomitut yleisurheilijat Luokka:Vuonna 1989 syntyneet Luokka:Elävät henkilöt
Erik Tuomas-Kettunen

Magnus Erik Tuomas-Kettunen (vuoteen 1935 Alopaeus; 19. syyskuuta 1916 Viipuri – 26. syyskuuta 2001 Helsinki) oli näkyvästi 1950–1980-luvulla Suomen elintarviketeollisuudessa vaikuttanut vuorineuvos. Hän oli taustaltaan itäsuomalaista Alopaeus-sukua. Viitattu 16.8.2014. Tuomas-Kettunen toimi Vaasan Höyrymylly Oy:n toimitusjohtajana vuosina 1953–1974 ja sen jälkeen yhtiön hallituksen puheenjohtajana vuoteen 1982. Hän kehitti tästä alkuaan maan suurimmasta myllyalan yrityksestä myös näkkileipä- ja rehuteollisuuden markkinajohtajan, johtavan pastantuottajan sekä merkittävän keksinvalmistajan. Vuosina 1966–1970 hän oli Teollisuuden Keskusliiton puheenjohtaja ja vastasi monista muistakin elinkeinoelämän luottamustehtävistä. Vuorineuvoksen arvon hän sai 1966. Tuomas-Kettunen julkaisi eläkevuosinaan useita teoksia. Romaani Elämänpuu (1983) kuvaa kuvitteellisen yrittäjäsuvun vaiheita.Elämänpuu. Kirjasampo. Viitattu 16.8.2014. Historiateos Keisarin omapäinen suomalainen: Maximilian Alopeuksen dokumentaarinen elämäntarina (1990) kertoo hänen sukulaisensa paroni Maximilian Alopeuksen toiminnasta autonomian ajan alussa. Viipurista Euroopan huipulle taas kertoo diplomaatti David Alopeuksen tarinan faktapohjaisen romaanin muodossa. Tuomas-Kettusen puolisoita olivat Marja Lovisa Heikura (1939–1965), Rita-Maj Harola (1965–1976) ja Julia Ahlström (1976–), joiden kanssa hänellä oli neljä tytärtä. ==Julkaisut== * Elämänpuu: Romaani. Weilin + Göös, 1983. ISBN 951-35-2927-4 * Viipurista Euroopan huipulle: David Alopeuksen elämänuran kuvaus. Karjalaisen kulttuurin edistämissäätiö, 1986. ISBN 951-95990-0-2 * Keisarin omapäinen suomalainen: Maximilian Alopeuksen dokumentaarinen elämäntarina. WSOY, 1990. ISBN 951-0-16695-2 * Keisareita, ministereitä, oppineita: Suomen tie itsenäisyyteen Narvan taistelusta Tarton rauhaan. Kirjayhtymä, 1994. ISBN 951-26-3940-8 * Merikettu kertoo eli Aluksen vanha kapteeni muistelee: henkilökuvia ja vähän muutakin Saimaalla kuultua ja koettua. Karjalan kirjapaino, 1997. ISBN 952-5200-00-0 == Lähteet == ==Aiheesta muualla== * Erik Tuomas-Kettusen muistokirjoitus Helsingin Sanomissa. Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomalaiset kirjailijat Luokka:Vuonna 1916 syntyneet Luokka:Vuonna 2001 kuolleet Luokka:Suomalaiset juristit
Clear Blue Water

Clear Blue Water on brittiläisyhtye OceanLabin kappale. Sen julkaisi Anjunabeats koko yhtyeen uran ensimmäisenä singlenä 1. lokakuuta 2001. Kappaleen tuotannosta sekä sanoituksista vastasivat Jono Grant, Justine Suissa, Paavo Siljamäki ja Tony McGuinness. Kappaleeseen liittyvä virallinen musiikkivideo julkaistiin singlen kanssa samoihin aikoihin lukuisilla musiikkivideokanavilla ja videopalvelu YouTubessa 13. marraskuuta 2009. Kappale onnistui pääsemään listoille Alankomaissa. ==Kappalelista== Digitaalinen lataus # Clear Blue Water (Radio Edit) - 3:39 # Clear Blue Water (Ferry Corsten Radio Edit) - 2:54 ==Listasijoitukset== * Alankomaat (Mega Top 100): 45 ==Lähteet== Luokka:Vuoden 2001 kappaleet Luokka:Brittiläiset musiikkikappaleet Luokka:Elektronisen musiikin kappaleet
Serhi Smelyk

Serhi Smelyk (; s. 19. huhtikuuta 1987 Luhanskin alue, Ukrainan SNT, Neuvostoliitto) on ukrainalainen pikajuoksija, joka kilpailee 100 ja 200 metrillä. 100 metrillä Smelykin ennätys on vuonna 2016 Erzurumissa juostu 10,10 ja 200 metrillä 2014 EM-finaalissa Zürichissä juostu 20,30. Smelyk sijoittui tuossa 200 metrin kilpailussa pronssille. 2012 EM-kisoissa Helsingissä Smelyk oli viides 100 metrillä. Vuoden 2013 kesäuniversiadeista Kazanista Smelyk voitti kultaa 4 × 100 metrin viestistä. MM-kilpailuissa hän on ollut neljästi mukana, vuosina 2013, 2015, 2017 ja 2019 sekä olympialaisissa kolmesti, 2012, 2016 ja 2020. Parhaimmillaan hän on selviytynyt 200 metrillä välieriin Moskovassa 2013 ja Dohassa 2019. == Lähteet == * * http://www.european- athletics.org/athletes/group=S/athlete=154057-smelyk-serhiy/index.html * Luokka:Ukrainalaiset pikajuoksijat Luokka:Vuonna 1987 syntyneet Luokka:Elävät henkilöt
Beaudéan

Beaudéan on kunta Lounais-Ranskassa Hautes-Pyrénées'n departementissa Midi- Pyrénées'n alueella. Kunta tunnetaan Dominique Larreyn syntymäpaikkana, ja siellä on myös hänelle omistettu museo. Larrey oli Napoleonin suuren armeijan ylikirurgi, joka kehitti kirurgiaa sotaoloissa. Tour de France 2014 ==Aiheesta muualla== ==Lähteet== Luokka:Hautes-Pyrénées’n kunnat
Łukasz Grzeszczuk

Łukasz Grzeszczuk (s. 3. maaliskuuta 1990 Varsova, Puola) on puolalainen keihäänheittäjä. Hänen ennätyksensä on vuonna 2014 Riiassa heitetty 84.77. Grzeszczuk voitti pronssia alle 20-vuotiaiden EM-kisosta Novi Sadista 2009 tuloksella 73.55. Hän jäi karsintaan vuoden 2013 MM-kisoissa Moskovassa heitettyään vain 74.72. 2014 EM-kisoissa Zürichissä Grzeszczuk oli ensimmäinen karsiutuja. Vuonna 2013 hän voitti Frankofonisissa kisoissa Nizzassa kultaa tuloksella 78.62. Grzeszczuk edustaa nykyisin Skra Varsovaa. == Lähteet == * * http://www.european- athletics.org/athletes/group=G/athlete=154395-grzeszczuk-%C5%82ukasz/index.html Luokka:Puolalaiset keihäänheittäjät Luokka:Vuonna 1990 syntyneet Luokka:Elävät henkilöt
Sim Bhullar

Gursimran "Sim" Singh Bhullar (s. 2. joulukuuta 1992 Toronto) on kanadalainen koripalloilija, pelipaikaltaan sentteri. Yliopistouransa jälkeen Bhullar asettui ehdolle NBA:n kesän 2014 varaustilausuuteen. Bhullaria ei varattu, mutta hän osallistui Sacramento Kingsin joukkueessa NBA:n kesäliigaan.http://www.lcsun-news.com/las_cruces-sports/ci_26047505/nmsu- basketball-sim-bhullar-invited-play-kings-summer Elokuussa 2014 Kings ja Bhullar tekivät sopimuksen, jonka myötä Bhullarista tuli ensimmäinen intialaistaustainen NBA:han sopimuksen tehnyt pelaaja.http://yle.fi/urheilu/sacramento_kings_teki_nba- historiaa_kiinnitti_ensimmaisen_intialaistaustaisen_pelaajan/7415284http://www.nba.com/kings/news/kings- sign-center-sim-bhullar Bhullar aloitti kauden D-liigajoukkue Reno Bighornsissa. Kings teki hänen kanssaan kymmenpäiväisen sopimuksen huhtikuussa 2015, jolloin Bhullarista tuli ensimmäinen intialaistaustainen NBA-sopimuksen tehnyt koripalloilija.http://www.mtv.fi/sport/muut- lajit/koripallo/artikkeli/koripallon-nba-ssa-solmittiin-historiallinen- sopimus/4964838 http://www.nba.com/2015/news/04/02/sacramento-kings-sign-sim- bhullar-to-10-day-deal.ap/ NBA-debyytissään Bhullar pelasi 16 sekuntia ilman tilastomerkintöjä.http://www.nba.com/games/20150407/MINSAC/gameinfo.html == Lähteet == * Sim Bhullar Stats College Basketball at Sports-Reference.com * Sim Bhullar NBADraft.net * Sim Bhullar Biography New Mexicon yliopisto === Viitteet === Luokka:Kanadalaiset koripalloilijat Luokka:Vuonna 1992 syntyneet Luokka:Elävät henkilöt
Satellite (OceanLabin kappale)

Satellite on brittiläisyhtye OceanLabin kappale. Sen julkaisi Anjunabeats yhtyeen uran neljäntenä singlenä 2. helmikuuta 2004. Kappaleen tuotannosta vastasi Above & Beyond ja sanoituksesta puolestaan Jono Grant, Justine Suissa, Paavo Siljamäki ja Tony McGuinness. Kappaleeseen liittyvä virallinen musiikkivideo julkaistiin musiikkivideokanavilla singlen julkaisun aikoihin sekä videopalvelu YouTubessa 5. marraskuuta 2007. Kappaleesta muodostui OceanLabin uran menestynein kappale, sijoittuen toukokuussa 2004 Britannian singlelistan 19. sijalle sekä Suomen virallisen listan 20. sijalle. ==Kappaleet== # Satellite (Radio Edit) - 3:18 # Satellite (Original Above & Beyond Mix) - 7:27 # Satellite (Markus Schultz Coldharbour Mix) - 11:15 ==Listasijoitukset== Lista Sijoitus Iso-Britannia (Britannian singlelista) 19 Suomi (Suomen virallinen lista) 20 ==Lähteet== Luokka:Vuoden 2004 kappaleet Luokka:Brittiläiset elektronisen musiikin kappaleet Luokka:Trance-kappaleet
Matthew Hudson-Smith

Matthew Hudson-Smith (s. 26. lokakuuta 1994 Wolverhampton, Englanti) on brittiläinen pikajuoksija, joka kilpailee pääosin 400 metrillä ja on lajin olympia- ja MM-mitalisti ja kaksinkertainen Euroopan-mestari. Alle 20-vuotiaiden EM-kisoissa 2013 Italian Rietissä Hudson-Smith voitti pronssia sekä sivumatkaltaan 200 metriltä että 4 × 400 metrin viestistä. Kansainyhteisön kisoissa 2014 hän voitti niin ikään pitkästä viestistä kultaa Englannin joukkueessa. Hän saavutti vuoden 2014 EM-kisoissa Zürichissä 400 metrillä hopeaa maanmiehensä Martyn Rooneyn jälkeen tuolloisella ennätyksellään 44,75. Hudson-Smith voitti kisoissa myös kultaa pitkästä viestistä. Amsterdamin EM-kilpailuissa 2016 Hudson-Smith sai 4 × 400 metrin viestissä pronssia. Saman vuoden Rio de Janeiron olympialaisissa hän sijoittui 400 metrillä kahdeksanneksi. Hän juoksi 2017 Lontoon MM-kilpailuissa avausosuuden Britannian pronssijoukkueessa 4 × 400 metrin viestissä. Berliinin EM-kilpailuissa 2018 hän saavutti kultaa 400 metrillä ajalla 44,78 ja hopeaa 4 × 400 metrin viestissä. Hudson-Smith juoksi toukokuussa 2022 Yhdysvaltain Eugenessa 400 metriä Ison-Britannian ennätysaikaan 44,35, joka alitti Iwan Thomasin lähes 25 vuotta vanhan ennätyksen yhdellä sekunnin sadasosalla. Vuonna 2022 hän sai 400 metrillä pronssia Eugenen MM-kilpailuissa ajalla 44,66 ja hopeaa Birminghamin Kansainyhteisön kisoissa ajalla 44,81. Samana vuonna hän voitti 400 metrin kultaa Münchenin EM-kilpailuissa ajalla 44,53. Hän voitti Euroopan-mestaruuden myös 4 × 400 metrin viestissä. Hudson-Smith juoksi 2023 Budapestin MM-kilpailujen 400 metrin välierissä Euroopan ennätyksen 44,26, joka rikkoi Saksan demokraattista tasavaltaa edustaneen Thomas Schönleben vuonna 1987 juokseman entisen ennätyksen seitsemällä sadasosasekunnilla. Loppukilpailussa hän saavutti hopeaa ajalla 44,31. Toukokuussa 2024 Hudson-Smith paransi 400 metrin Euroopan-ennätystään aikaan 44,07 ja myöhemmin heinäkuussa aikaan 43,74. Pariisin olympialaisissa hän juoksi jälleen maanosan ennätyksen saavuttaessaan hopeaa ajalla 43,44. Samojen kilpailujen 4 × 400 metrin viestissä hän juoksi toisen osuuden Britannian joukkueessa, joka sai pronssia Euroopan-ennätysajalla 2.55,83. Hudson-Smith edustaa Birchfield Harriersia. Hänen 200 metrin ennätyksensä on 20,23 (vuodelta 2024). == Lähteet == * * Matthew HUDSON-SMITH European Athletics (arkistoitu versio) * ===Viitteet=== Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1994 syntyneet Luokka:Elävät henkilöt
Alloosi

Alloosi (C6H12O6) on aldoheksooseihin kuuluva harvinainen monosakkaridi. ==Esiintyminen luonnossa, ominaisuudet ja synteesi== Alloosista tunnetaan muiden monosakkaridien tavoin D- ja L-enantiomeerit, mutta vain D-isomeeria esiintyy luonnossa. Sekin on harvinainen ja sitä on eritetty muun muassa Protea rubropilosa-kasvin lehdistä ja makeassa vedessä elävästä levästä Ochromas malhamensis. Alloosi liukenee veteen mutta ei alkoholeihin. Vesiliuoksessa se on pääasiassa rengasrakenteisena muotona. 77 % siitä esiintyy β-furanoosina ja pienempiä määriä α-furanoosina ja α- tai β-pyranoosina tai avoketjuisena aldehydinä. D-Alloosin ominaiskiertokyky vesiliuoksessa on +14,4°, mutta kiertokyky muuttuu ajan funktiona johtuen mutarotaatiosta. Ihminen ei kykene hyödyntämään alloosia energianlähteenä, mutta eräät bakteerit kuten Escherichia coli pystyvät tähän. E. colilla on alloosin sitomiseen erikoistunut proteiini ja alloosia metaboloimaan kykeneviä entsyymejä. Alloosin on todettu estävän iskemian aiheuttamia aivovaurioita. Synteettisesti alloosia voidaan valmistaa lähtemällä D-riboosista ja jostain syanidisuolasta emäksisissä olosuhteissa. Näin muodostuu syanohydriini, joka voidaan hydrolysoida allolaktoniksi, jonka enantiomeerit voidaan erottaa. D-allolaktonista saadaan alloosia pelkistämällä natriumamalgaaman avulla. Tätä menetelmää kutsutaan Kiliani–Fischer-synteesiksi.Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 16.8.2014 ==Lähteet== == Aiheesta muualla == Luokka:Sokerit
Aubrey Coleman

Aubrey Gene Coleman (s. 9. lokakuuta 1987 Houston, Texas) on yhdysvaltalainen koripalloilija, pelipaikaltaan takamies. Coleman on pelannut ammattilaisurallaan NBA:n kehitysliigassa, Turkissa, Italiassa, Tšekissä, Ranskassa, Argentiinassa ja Suomessa, joista jälkimmäisessä hän pelasi keväällä 2014http://www.basket.fi/uutiset/kaikki_uutiset/korisliiga/?x122519=21551608 17 ottelussa 21,3 pisteen, 5,2 levypallon ja 2,5 syötön keskiarvoilla.Aubrey Coleman – Suomen Koripalloliitto Hän palasi Suomen pääsarjaan Bisons Loimaaseen tammikuussa 2016 loppukauden kattaneella sopimuksellahttp://www.suomikoris.com/2016/01/09/bisonsille-kovan-luokan- paluumuuttaja/. Helmikuun 2016 alussa Bisonsin ilmoitettiin kärsivän talousvaikeuksista, ja Coleman lähti seurasta. Bisons ilmoitti talousvaikeuksiensa lisäksi Colemanin olleen koeajalla ja tämän saaneen hyvän tarjouksen muualtahttp://www.loimaanlehti.fi/2016/02/aubrey-coleman-lahtee- bisonsista/.http://yle.fi/urheilu/bisonsin_kukkaronnyorit_kiristivat__jo_toinen_amerikkalaispelaaja_kotimatkalle/8665279 == Saavutuksia == * SM-pronssia 2014 == Lähteet == * Aubrey Coleman Suomen Koripalloliitto * Profiili eurobasket.com * Aubrey Coleman Houstonin yliopisto === Viitteet === Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Cristian Ansaldi

Cristian Daniel Ansaldi (s. 20. syyskuuta 1986 Rosario, Argentiina) on argentiinalainen jalkapalloilija. Hän edustaa venäläistä FK Zenitiä. Hän voi pelata sekä oikeana että vasempana laitapuolustajana.Atletico Madrid complete Ansaldi loan deal Goal.com (Luettu 16. elokuuta 2014) == Seurajoukkueura == Ansaldi on argentiinalaisen Newell's Old Boysin kasvatti. Hän pelasi ensimmäisen liigaottelunsa seuran edustusjoukkueessa vuonna 2006. Ansaldi siirtyi vuonna 2008 venäläiseen Rubin Kazaniin. Seuran riveissä hän voitti Venäjän liigamestaruuden kahdesti, vuosina 2008 ja 2009. Viiden Kazanissa vietetyn vuoden jälkeen Ansaldi siirtyi pietarilaiseen Zenitiin. Elokuussa 2014 hänet lainattiin Atlético Madridiin.Ansaldi llega cedido a Atlético Madrid ESPN Deportes (Luettu 18. elokuuta 2014) == Maajoukkueura == Ansaldi on edustanut Argentiinaa A-maajoukkuetasolla kolme kertaa. Hän teki maajoukkuedebyyttinsä marraskuussa 2009 Espanjaa vastaan pelatussa ystävyysottelussa.Cristian Ansaldi - National team transfermarkt.co.uk (Luettu 18. elokuuta 2014) == Lähteet == Luokka:Argentiinalaiset jalkapalloilijat Luokka:Vuonna 1986 syntyneet Luokka:Elävät henkilöt
Josh Dollard

Joshua Deshaun "Josh" Dollard (s. 2. syyskuuta 1986 Hemingway, Etelä-Carolina) on yhdysvaltalainen koripalloilija, pelipaikaltaan laituri. Dollard on pelannut ammattilaisena muun muassa Sveitsin ja Kreikan pääsarjoissa.http://thesunnews.typepad.com/hoops/2010/02/qa-hemingway-alum- dollard-playing-pro-ball-in-switzerland.html http://www.court- side.com/news/blog/joshua-dollard-added-by-bucaros/ Elokuussa 2013 Dollard siirtyi Suomeen, Korihaihin,http://www.basket.fi/uutiset/kaikki_uutiset/?x122462=18923878 jossa pelasi 29 ottelua 20,7 pisteen ja 8,1 levypallon keskiarvoilla. Dollard lähti Korihaista helmikuussa 2014 ollen Korisliigan runkosarjan kolmanneksi paras pisteidentekijä.http://www.korihait.fi/uutiset/korihaiden-ja-josh-dollardin- tiet-eroavat/ Hän matkasi Filippiineille, missä teki kolmessa ensimmäisessä ottelussaan Barako Bullissa yli 40 pistettä. Elokuussa 2014 Dollard teki pelaajasopimuksen japanilaisen Osaka Evessan kanssa.http://www.japantimes.co.jp/sports/2014/08/07/basketball/bj- league/aomori-warns-foreign-players-fraudulent-agents/#.U-8nfmNvArM == Lähteet == * Josh Dollard Suomen Koripalloliitto * Profiili asia-basket.com * Josh Dollard Stats College Basketball at Sports-Reference.com * Josh Dollard Bio Auburn Basketball === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Satellite (täsmennyssivu)

Satellite voi tarkoittaa seuraavia: * Satellite, P.O.D:n albumi vuodelta 2001 * Satellite, OceanLabin kappale vuodelta 2004 * Satellite, Eurovision laulukilpailun 2010 voittanut Lena Meyer-Landrutin kappale * Satellite, Cyan Kicksin single vuodelta 2018 * Satellite Awards, International Press Academyn (IPA) vuosittain jakamia palkintoja == Katso myös == * satelliitti
Sävi

Sävi on kylä Sastamalan kaupungissa entisen Suodenniemen kunnan pohjoisosassa. Etäisyys Kankaanpäähän on 28 km, Vammalaan 45 km ja Tampereelle lähes 70 km. Kylä sijaitsee Sävijärven länsirannalla. Kylä rajautuu idässä Lahdenperän ja Taipaleen kyliin, etelässä Mouhijärven Tuiskun ja Kittilän Lumiaistenmaan ulkopalstoihin, lännessä Porin rajaan ja pohjoisessa Peräkunnan kylään. Sävillä on luoteiskulmassaan lyhyt yhteinen raja myös Pyykoskenmaan kylän kanssa. == Sävin historiaa == Sävijärven seutu on asutettu jo varhain ja järven koillisrannalta on löydetty Suodenniemen vanhimmat tunnetut kivikautiset asuinpaikat, niin kutsutut Sävin Majamaa 1 ja Sävin Majamaa 2. Ne ovat peräisin ajalta noin 7500–7000 vuotta eaa. Myöhemmin asutus levisi alemmas Sävijoen varrelle, jonne muodostui Sävijoen laakson asutuskeskittymänä tunnettu kivikautinen asuinpaikka-alue. Ennen 1800-luvun puolta väliä Sävin alue kuului suureen Märkätaipaleen kylään. Ilmeisesti 1500-luvulla Sävijärven rannalle syntyivät Sävijärven rannalle syntyivät Isosävin ja Vähäsävin kruununtilat sekä Mustapää alemmas Sävijoen varrelle. Mustapää nähtävästi siirtyi 1600-luvun puolivälin tienoilla itään Hämeenkyrön rajan läheisyyteen pois nykyisen Sävin kylän alueelta. Suomen sodan aikana Sävin pohjoispuolella Ikaalisten pitäjän alueella tapahtui ns. Koirikuononahteen rahakuljetusryöstö, jossa alueen väestöstä koostunut miesjoukko ryösti venäläisen kuriirin, joka kuljetti Pohjanmaalle edenneiden venäläisjoukkojen palkkarahoja. Ryöstön kostotoimet ulottuivat myös Sävin kylään, jossa venäläiset tunkeutuivat Isosävin ja Vähäsävin taloihin ja ryöstivät sieltä irtaimistoa sekä asukkaita. Sävistä muodostui itsenäinen kylä, kun Märkätaipale jaettiin Taipaleen, Lahdenperän, Peräkunnan ja Sävin kyliksi 1800-luvun puolivälin jälkeen. Sävin kylä muodostettiin paitsi Vähäsävin (RNo 4) ja Isosävin (RNo 5), myös Joensuun (RNo 14) ja Riihimaan (RNo 16) taloista. Nämä talot saivat nyt numeroikseen 1 (Isosävi), 2 (Vähäsävi), 3 (Joensuu eli Perttala) ja 4 (Riihimaa). == Sävi tänään == Sävijärven eläinlajistoon kuuluvat muun muassa majava ja kesäisin kaulushaikara. Sävissä toimii Sävin Pyrkijä niminen kyläyhdistys. Sävin Pyrkijä perustettiin alun perin urheiluseuraksi vuonna 1932. Nykyisin yhdistys järjestää erilaisia tapahtumia ja tilaisuuksia, hankkii kyläläisten käyttöön koneita ja laitteita sekä suorittaa kyläläisten edunvalvontaa sen ulkopuolella. Se myös ylläpitää tanssipaikkana tunnettua Sävin lavaa, jossa järjestetään vuosittain lukuisia tapahtumia. == Lähteet == == Aiheesta muualla == * Sävin kyläkortti, Sastaman Kylät ry * Sävin kylä Suodenniemen Topoteekissa Luokka:Suodenniemen kylät
A. B. Normi

Antti W. (Volmar) Heikkinen, kirjailijanimi A. B. Normi (13. syyskuuta 1901 Lapinlahti – 27. kesäkuuta 1947 Helsinki) oli suomalainen kirjailija. Heikkisen vanhemmat olivat rakennusmestari Antti Juho Heikkinen ja Anna Jenny Irene Schöneman. Hän oli naimisissa vuodesta 1931 Siiri Elisabeth Ståhlbergin kanssa. Heikkinen asui 1931–1938 Kuopiossa. Heikkinen julkaisi salanimellä A. B. Normi kaksi romaania. Ensimmäinen niistä 1938 ilmestynyt Hunsvotti – Rautatieltä psykopaattina erotetun miehen elämäntarina oli katkeransävyinen omaelämäkerrallinen tunnustusromaani ja toinen vuonna 1944 ilmestynyt romaani Hunsvotti? käsitteli samoja aiheita mutta romaanin sivumäärä oli kolminkertaistunut ja romaanin tyylilaji muuttunut veijariromaaniksi. Jälkimmäinen romaani ilmestyi myös ruotsiksi käännettynä. == Teoksia == * Hunsvotti – Rautatieltä psykopaattina erotetun miehen elämäntarina : romaani. V. Rodas, Helsinki 1938 * Hunsvotti? : romaani. Kustannus Oy Smia, Helsinki 1944, ilmestyi ruotsin kielellä Ralf Parlandin kääntämänä nimellä En vagabond. Smia, Helsinki 1946 == Lähteet == * Pohjoissavolaisen kaunokirjallisuuden bibliografia : A. B. Normi * Kirjasampo.fi : A. B. Normi * Markku Eskelinen : Kolmannen asteen yhteys, A. B. Normin romaaneista s. 6 Luokka:Suomalaiset kirjailijat Luokka:Vuonna 1901 syntyneet Luokka:Vuonna 1947 kuolleet
Arvid Nisunen

Arvid Nisunen (1873 – (kuoleman julkistamispäivä 27. kesäkuuta) 1917 Helsinki)Meddelanden från pastorskanslierna, Döda Sörnäs finska: arb. Arvid Nisunen 43 år 6 m. 15 d., Hufvudstadsbladet, 1917, No 169, sivu 12, julkaistu 27.6.1917 oli suomalainen työmies, kiertävä laulu- ja kirjakauppias, runoilija ja sanoittaja.Poliisikomento ja viisukauppias, Työmies, 1914, No 23, sivu 4, julkaistu 29.1.1914Mål angående försäljning av tryckalster, Hufvudstadsbladet, 1917, No 79, sivu 10, julkaistu 22.3.1917 Nisusen kansansävelmään sanoittama työväenlaulu Aurajoella on ilmestynyt Sulo Vakkarin esittämänä LP-levyllä Työväen lauluja (Scandia 1969). Nisunen oli keväällä 1917 syytettynä Helsingin raastuvanoikeudessa luvattomasta painotuotteiden kaupittelusta kesällä 1914 Helsingissä. Nisuselta takavarikoituja lauluja Hapankaalilaulu, Syysyön unelma, Kolme iloista kuplettia, ja Kolme hauskaa laulua arveltiin myös lainvastaisiksi. Raastuvanoikeus tuomitsi Nisusen 30 markan sakkoihin. Nisunen oli aiemmin määrätty poistumaan Hämeenlinnasta ja vietiin vankivaunulla Helsinkiin pyytäessään myyntilupaa Hämeenlinnan markkinoille laululleen "V. 66 tuli Suomeen laki uus" ja kielloista huolimatta myydessään laulujaan Hämeenlinnassa. == Teoksia == * Kolme hauskaa laulua vanhoille ja nuorille talwi-iltain ratoksi ja huwiksi : 1. Wanha juomalaulu w:lta 66, 2. Aunuksen laulu, 3. Hyljätyn suru. 1914 * Neljä huwittawaa kuplettia : uskolliset sanankuulijat ; Juorukellot ; Eskolan Eetla ; Runo piipun peristä. Tampere 1914 * Kaksi kaunista huvilaulua. Kaulaliina ja Tampereen emäntien laulu. 1915 * 3:me Hauskaa Laulua. Leppälahtelaisten riemumarssi. 2. Äidin muisto. 3. Aurajoella. 1916 * Kolme huvittavaa kuplettia : 1. Kotipihlajan juurella, 2. Vanhapoika, 3. Vanhapiika. Waasa 1916 * Kolme laulua : 1. Kiljulaulu, 2. Mustalaisen laulu, 3. Taljakka laulu. Pori 1916 * Kulkuri pojan matka ja leikkailulaulu. Pori 1916 * Kaksi wallankumouslaulua sekä yö Lontoonissa : 1. Wallankumous marssi Wenäjällä, 2. Wallankumous marssi, 3. Yö Lontoonissa. Wiipuri 1917 * Nuorison lauluja : 1:nen vihko. Pori 1917 == Lähteet == * Kysy kirjastonhoitajalta : Kuka on kirjoittanut runon.. * Kansalliskirjasto haku Arwid Nisunen * Jyväskylän yliopiston kirjaston arkkiveisukokoelma : Arvid Nisunen === Viitteet === Luokka:Suomalaiset runoilijat Luokka:Vuonna 1873 syntyneet Luokka:Vuonna 1917 kuolleet
Kuutytönkorento

Kuutytönkorento (Coenagrion lunulatum) on tytönkorentoihin kuuluva pienikokoinen sudenkorento, jonka koiraalla on takaruumiissa kuun muotoinen kuvio. == Ulkonäkö ja koko == left|pienoiskuva|Naaras Ulkonäöltään kuutytönkorento on monien muiden tytönkorentolajien kaltainen. Koiraalla on takaruumiin toisessa jaokkeessa kuun muotoinen musta kuvio, jonka etupuolella on pitkittäissuuntaiset viivat. Ne voivat joillakin yksilöillä olla yhdistyneet. Kolmannen ja neljännen jaokkeen etuosat ovat vaaleat niiden selkäpuolten ollessa muuten enimmäkseen tummat. Naaraalla taas on selkäpuolelta pääosin tumma takaruumis, mutta 8. jaoke on etuosastaan vaalea. Iso keskiliuska naaraan kauluksessa ylettyy hiukan sivuliuskien ohi. Kuutytönkorennon takaruumiin pituus on 23–28 mm ja takasiiven pituus 17–23 mm. == Levinneisyys ja elinympäristö == Kuutytönkorentoa elää Keski- ja Pohjois- Euroopan itäosissa, paikoin Irlannissa ja Ranskassa sekä Pohjois-Aasiassa Kamtšatkan niemimaalle asti. Suomessa laji elää lähes koko maassa, mutta sen yleisyys vaihtelee alueittain. Se elää Etelä- ja Keski-Suomessa harvinaisena ja yleisempänä Pohjois-Lapissa ainakin Inarijärven alueella. Muun muassa Lappeenrannan seudulta on 2000-luvulla löytynyt suurilukuisia esiintymiä. Toisaalta lajista ei tunneta havaintoja laajoilta alueilta Kainuusta ja Keski- Lapista. Ahvenanmaalta sitä ei ole havaittu. Suomessa kuutytönkorennon elinympäristöt keskittyvät etelässä varsinkin suurille soistuneille lammille, joilla kasvaa paljon kelluslehtisiä kasveja, ja Inarijärven seudulla mäntyvaltaisten sora- ja hiekkamaiden matalille lampareille. == Elintavat == Kuutytönkorennon lentoaika ajoittuu toukokuun lopulta heinäkuun lopulle päälentoajan ollessa kesäkuussa. Etelä-Suomen varhaisen ja lyhyen lentoajan vuoksi laji saattaa vaikuttaa todellista harvinaisemmalta. == Lähteet == Luokka:Tytönkorennot
Love, Lust, Faith and Dreams

Love, Lust, Faith and Dreams on yhdysvaltalaisen rockyhtyeen 30 Seconds to Marsin neljäs albumi. Se julkaistiin 17. toukokuuta 2013. Levyltä on julkaistu kolme singleä: ”Up in the Air”, ”Do or Die”, ”City of Angels”. == Kappaleet == == Kokoonpano == * Jared Leto – laulu, kitara, basso, koskettimet, syntetisaattori * Shannon Leto – rummut, lyömäsoittimet * Tomo Miličević – soolokitara, basso, koskettimet, syntetisaattorit, viulu, ohjelmointi, lyömäsoittimet == Arvostelut == * AllMusic: AllMusic review * Alternative Press: Alternative Press: Album review * Entertainment Weekly: A–Entertainment Weekly: Album review * Kaaoszine: 9/10 * V2.fi: == Lähteet == == Aiheesta muualla == * Love, Lust, Faith and Dreams Discogs.com- sivustolla Luokka:30 Seconds to Marsin albumit Luokka:Vuoden 2013 albumit
City of Angels (30 Seconds to Marsin kappale)

City of Angels on yhdysvaltalaisen rockyhtyeen 30 Seconds to Marsin kolmas single albumilta Love, Lust, Faith and Dreams. Luokka:30 Seconds to Marsin kappaleet Luokka:Vuoden 2013 kappaleet
Alt-J

Alt-J (tyyliteltynä alt-J, tunnetaan myös symbolilla ∆) on vuonna 2007 perustettu brittiläinen indie rock -yhtye Leedsistä, Englannista. Yhtyeeseen kuuluvat Joe Newman (kitara/laulu), Gus Unger-Hamilton (koskettimet/laulu) ja Thom Green (rummut). Yhtyeen debyyttialbumi An Awesome Wave julkaistiin toukokuussa 2012, ja se voitti Barclaycard Mercury -palkinnon vuonna. Yhtyeen toinen levy This Is All Yours julkaistiin syyskuussa 2014 ja se nousi Britannian albumilistan kärkeen. == Diskografia == === Studioalbumit === *An Awesome Wave (2012) *This Is All Yours (2014) *Relaxer (2017) *The Dream (2022) === Singlet === * ”Bloodflood/Tessellate” (2011) * ”Matilda” (2012) * ”Breezeblocks” (2012) * ”Tessellate” (2012) * ”Something Good” (2012) * ”Fitzpleasure” (2012) * ”Dissolve Me” (2013) * ”Hunger of the Pine” (2014) * ”Left Hand Free” (2014) * ”Every Other Freckle” (2014) * ”3WW” (2017) * ”In Cold Blood” (2017) * ”Adeline” (2017) === EP:t === * Films (2009) * ∆ (Demo EP) (2011) * iTunes Session (2013) * Summer (2013) * Deadcrushed (2017) * 2017 Live EP (2017) Luokka:Brittiläiset indie rock -yhtyeet
Astrapotheria

Astrapotheria oli istukkanisäkkäisiin kuuluva lahko, joka eli Paleoseenikaudelta Mioseenikaudelle. Lahkon lajeja oli enimmäkseen Etelä- Amerikassa, mutta joitakin merkkejä niistä on löydetty myös Antarktiksen alueelta. Lahkon lajit olivat kasvinsyöjiä. Jotkut niistä muistuttivat sarvikuonoja. Lahkoon kuuluvia heimoja olivat Astrapotheriidae ja Trigonostylopidae. == Lähteet == == Aiheesta muualla == * http://journals.cambridge.org/action/display/Abstract?fromPage=online&aid;=222289 Luokka:Meridiungulata
ULEB Eurocup 2013–2014

Eurocupin kausi 2013–2014 oli sarjan 12:s kausi. Sarja laajeni 48 joukkueen laajuiseksi, ja joukkueet jaettiin kahdeksaan kuuden joukkueen alkulohkoon. Neljän joukkueen jatkolohkoja oli kahdeksan kappaletta, ja niiden jälkeen pelattiin kaksiosaiset pudotuspelit.http://www.eurocupbasketball.com/eurocup/news/i/114318/3735/eurocup- changes-format-expands-to-48-teams-for-2013-14 Eurocupin voitti espanjalainen Valencia BC, joka kukisti loppuotteluissa venäläisen UNIKS Kazanin.http://www.court-side.com/news/blog/valencia-basket-wins-eurocup/ Sarjan arvokkaimmaksi pelaajaksi nimettiin Kazanin yhdysvaltalainen Andrew Goudelock.http://www.eurocupbasketball.com/eurocup/news/i/136559/3735 Suomalainen Sasu Salin valittiin alkulohkovaiheen seitsemännen viikon arvokkaimmaksi pelaajaksi.http://www.basket.fi/uutiset/kaikki_uutiset/miesten_maajoukkue/?x122479=20453903 Sarjaan osallistui ensimmäistä kertaa 2000-luvulla myös suomalaisjoukkue, Nilan Bisons.http://www.basket.fi/uutiset/kaikki_uutiset/?x122462=18302582 ==Lähteet== == Aiheesta muualla == *Virallinen kotisivu Luokka:Koripallosarjojen kausi 2013–2014/2014 Luokka:ULEB Eurocup -kaudet
EuroChallenge 2013–2014

EuroChallengen kausi 2013–2014 oli kansainvälisen koripallosarja EuroChallengen 11:s kausi. Joukkueet jaettiin kahdeksaan neljän joukkueen lohkoon, joiden kaksi parasta jatkoivat neljään neljän joukkueen jatkolohkoihin. Jatkolohkojen jälkeen pelattiin puolivälierät paras kolmesta -periaatteella, ja välierät, pronssiottelu sekä loppuottelu pelattiin yksiosaisina otteluina.http://www.fibaeurope.com/cid_KNce8jInH7Qj1EsyH5rjn2.pageID_dhJMeU7KIy-J43ZR1mMm21.compID_BYg5Rb55Jw-G5I3MZ6JB01.season_2014.html EuroChallengen voitti italialainen Pallacanestro Reggiana, joka kukisti loppuottelussa venäläisen Triumf Ljubertsyn.http://www.fibaeurope.com/eurochallenge/cid_04nV5LW1InMnPsDwhkujE0.pageID_CSqhUsTgGYQPk22Qsq03a3.compID_BYg5Rb55Jw-G5I3MZ6JB01.season_2015.html Final Fourin arvokkaimmaksi pelaajaksi nimettiin italialainen Andrea Cinciarini.http://www.eurobasket2011.com/en/cid_4,w7QjPeH-M,ty138LH2l3.playerID_56262.compID_qMRZdYCZI6EoANOrUf9le2.season_2011.roundID_7983.teamID_307.coid_1B9JKfnVI6AMF68U-HsLj3.articleMode_on.html Suomalaisjoukkueita osallistui EuroChallengeen tällä kaudella kaksi kappaletta, Joensuun Kataja ja KTP-Basket, joka pelasi sarjassa sponsorinimellä Team TEHO Sport Kotka.http://www.basket.fi/uutiset/kaikki_uutiset/?x122462=18101076 Kotkan Sharaud Curry oli sarjan korikuningas ja sijoittui syöttötilastossa toiseksi.http://www.fibaeurope.com/cid_KNce8jInH7Qj1EsyH5rjn2.season_2014.compID_BYg5Rb55Jw-G5I3MZ6JB01.html Lisäksi Curry valittiin kerran viikon pelaajaksi.http://www.basket.fi/uutiset/kaikki_uutiset/suomalaisjoukkueet- eurosarjoissa/?x19901342=21792226 == Lähteet == == Aiheesta muualla == *Virallinen kotisivu Luokka:Koripallosarjojen kausi 2013–2014/2014 Luokka:EuroChallenge
Ainolan lastentarha

Ainolan lastentarha oli Kiikkusaaren Laskuniemessä Oulun Hupisaarten kaupunginpuistossa sijainnut lastentarharakennus, joka tuhoutui talvisodan pommituksissa 1940. Hemming Åströmin tytär, lastentarhanopettajaksi Saksassa opiskellut Hanna Åström (myöhemmin Frankenhaeuser), perusti lastentarhan Ouluun vuonna 1901. Lastentarha, joka oli tarkoitettu lähinnä Veljekset Åströmin tehtaiden työntekijöiden lapsille, aloitti toimintansa ns. Porttimökissä Hupisaarten Pakolansaaressa. Porttimökki oli pieni, eikä lastentarhaksi tarkoituksenmukainen. Lastentarha toimi rakennuksessa vain muutaman vuoden, kun Hanna Åström rakennutti uuden Laskuniemen lastentarhan läheiseen Kiikkusaareen. Kansallisromanttista karelianismia edustavan kaksikerroksisen vuoraamattoman hirsirakennuksen suunnitteli arkkitehti Viktor J. Sucksdorff. Rakennuksen sydämenä toimi miehenkorkuisella avotakalla varustettu kahden kerroksen korkuinen pirtti, jonka ympärille luokkahuoneet oli ryhmitelty. Ajan tavan mukaan opettajat asuivat rakennuksessa: alakerrassa oli yksi ja yläkerrassa kaksi huonetta opettajille. Johtajattaren asuntona toimi Merikosken puolella oleva parvekkeellinen huone. Lastentarhaan rakennettiin myös yksi Oulun ensimmäisistä vesikloseteista. Hanna Åström meni naimisiin arkkitehti Carl Frankenhaeuserin kanssa 1909 ja muutti miehensä kanssa Helsinkiin, josta he pian muuttivat Porvoon maalaiskuntaan Kullon kylään. Hanna Frankenhaeuser lahjoitti lastentarhan Nuorten Ystävät -yhdistykselle vuonna 1914, jolloin lastentarhasta ensimmäistä kertaa alettiin puhua nimellä Ainolan lastentarha. Ainolan lastentarhan ensimmäinen lukukausi Nuorten Ystävien ylläpitämänä oli syyslukukausi 1914. Ainolan lastentarha tuhoutui talvisodan pommituksissa 21. tammikuuta 1940. Ainolan aluetta pommitettiin kolmesti kyseisen päivän aikana: ensimmäinen pommitus katkaisi lastentarhan sähköt, toisessa pommituksessa rikkoutuivat vesijohdot ja osa ikkunoista, kolmas pommitus osui lastentarhaan, jolloin talon vintti syttyi palamaan ja sieltä tuli levisi niin, että koko rakennus tuhoutui. Lastentarhaan kuuluneista rakennuksista säilyivät vain leikkimökki ja ns. Alakööki, jossa sijaitsi ulkohuoneet, puuliiteri, pesutupa ja tunkio. Oulun kaupunki kunnosti Alaköökin lasten leikkitaloksi vuonna 1985. Alakööki tuhoutui tuhopoltossa 6. lokakuuta 2011, mutta kaupunki on rakentanut sen tilalle uuden rakennuksen entiseen tyyliin. Nuorten Ystävät rakennutti arkkitehti Gustaf Strandbergin suunnitteleman uuden lastentarharakennuksen silloisten Rautatien- ja Roobertinkatujen kulmaukseen vuosina 1941–1945. Rakennuksessa toimii nykyisin kaupungin ylläpitämä Ainolan päiväkoti. == Lähteet == == Aiheesta muualla == Luokka:Oulun entiset rakennukset ja rakennelmat Luokka:Myllytulli
Derrick Crayton

Derrick Crayton (s. 7. toukokuuta 1975) on yhdysvaltalainen koripallovalmentaja ja entinen koripalloilija, joka valmentaa suomalaisen Korikobrien organisaatiossa. == Pelaajaura == Yliopistotasolla University of Arkansas at Little Rockia edustanuthttp://www.ualrtrojans.com/ViewArticle.dbml?DB_OEM_ID=7400&ATCLID;=205022445 Crayton pelasi ammattilaisena eri puolilla maailmaa. Suomessa hän edusti kolmea eri seuraa, joista BC Nokiaa Suomen pääsarjassa kaudella 2001–2002 18,3 pisteen ja 8,6 levypallon ottelukohtaisilla keskiarvoilla.baskethotel.com == Valmennusura == Valmentajaurallaan Crayton on valmentanut suomalaisseurojen lisäksi palestiinalaisia seurajoukkueita voittaen joukkueineen Palestiinan mestaruuden ja Palestiinan maajoukkuetta. Suomessa Crayton nosti Forssan Koripojat Korisliigaan, minkä lisäksi hän on valmentanut Äänekosken Huimaa ja toiminut lapualaisen Korikobrien valmennusryhmässä.http://aksa.fi/fokopon- liigaan-nostanut-crayton-huiman- valmentajaksi/http://www.basket.fi/uutiset/kaikki_uutiset/?x122462=10410218http://www.basket.fi/uutiset/?x125709=25057066 Kauden 2013–2014 alussa Korikobrien päävalmentaja Terence Stansbury erotettiin tehtävästään, ja Crayton toimi kauden loppuun saakka joukkueen päävalmentajana.http://www.basket.fi/uutiset/kaikki_uutiset/korisliiga/?x122519=19918317 == Saavutukset == * Palestiinan mestaruus 2011 == Lähteet == * Derrick Crayton baskethotel.com === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1975 syntyneet Luokka:Elävät henkilöt
La La La (Naughty Boyn kappale)

La La La on brittiläistuottaja Naughty Boyn kappale, joka sisältää Sam Smithin esittämiä sanoja. Se julkaistiin Naughty Boyn Hotel Cabana-debyyttialbumin toisena singlenä 18. toukokuuta 2013. Kappale saavutti listan ensimmäisen sijan 26 eri valtion listoilla, kuten Britannian singlelistalla. Kappaleen julkaisuaikaan se vahvistettiin Official Charts Companylla Britannian vuoden 2013 nopeiten myyneeksi singleksi. Vuoden 2013 lopussa "La La La" oli Britanniassa vuoden 2013 kuudenneksi nopeiten myynyt single, myyden yli 145 000 kopiota julkaisuviikollaan. ==Lähteet== Luokka:Vuoden 2013 kappaleet Luokka:Brittiläiset musiikkikappaleet
Tyler Blackett

Tyler Nathan Blackett (s. 2. huhtikuuta 1994 Manchester) on englantilainen jalkapalloilija, joka edustaa Englannin mestaruussarjassa pelaavaa Rotherham Unitedia. Blackett on pelipaikaltaan keskus- tai vasen puolustaja. Blackettilla on sukujuuria sekä Barbadoksella että Jamaikalla, joten hän voi edustaa aikuisten maajoukkuetasolla Jamaikaa, Englantia tai Barbadosta. Manchester Unitedin kasvatti Blackett teki debyyttinsä Englannin Valioliigassa kauden 2014–2015 avauskierroksella Swansea Cityä vastaan Unitedin joukkueessa. Blackett sai Unitedin maalein 1–2 häviämässä ottelussa keltaisen kortin. Ennen debyyttiänsä pääsarjatasolla Blackett pelasi Englannin mestaruussarjassa lainasopimuksella sekä Blackpoolin että Birmingham Cityn joukkueissa. Kaudella 2014–2015 Blackett pelasi 11 valioliigaottelussa, joissa hän oli kuusi kertaa avauskokoonpanossa. Kaudeksi 2015–2016 hän siirtyi lainalle Skotlannin valioliigan Celticiin, jossa hän pelasi vain kolme liigaottelua. Blackett edusti kaudet 2016–2020 mestaruussarjassa Readingia ja kauden 2020–2021 Nottingham Forestia. Kesällä 2021 hän siirtyi Pohjois-Amerikkaan FC Cincinnatin joukkueeseen, jossa hän pelasi kahtena kautena MLS:ssä 32 ottelua ja teki lokakuussa 2021 Chicago Firea vastaan toistaiseksi uransa ainoan maalin kaikki aikuisten sarjat ja cupit mukaan laskien. Vuoden 2023 alussa Blackett oli jonkin aikaa ilman seuraa, kunnes hän liittyi maaliskuussa Rotherham Unitedin mestaruussarjajoukkueeseen. Blackett on pelannut Englannin nuorisomaajoukkueissa, viimeksi vuonna 2014 yhden ottelun alle 21-vuotiaiden maajoukkueessa. == Lähteet == * Luokka:Englantilaiset jalkapalloilijat Luokka:Vuonna 1994 syntyneet Luokka:Elävät henkilöt
Bowler

Bowler voi viitata seuraaviin: * Grant Bowler (s. 1968), näyttelijä. * knalli
Donald Sanford

Donald Eugene Sanford (s. 5. helmikuuta 1987 Los Angeles, Yhdysvallat) on Yhdysvalloissa syntynyt, mutta myöhemmin Israelin kansalaisuuden saanut pikajuoksija, joka kilpailee 400 metrillä. Siinä Sanfordin ennätys on Eugenessa vuonna 2010 vielä Yhdysvaltain väreissä juostu 45.21. Vuonna 2012 Israelia ensimmäisen kerran edustanut ja saman vuoden EM-kisoissa Helsingissä 400 metrillä neljänneksi sijoittunut Sanford voitti pronssia yleisurheilun EM- kisoista 2014 Zürichistä 400 metriltä tuloksella 45.27, joka on samalla myös Israelin ennätys. Israelin kansalaisuuden Sanford sai mentyään naimisiin israelilaisen koripalloilijan kanssa. Hän kilpaili myös vuosien 2012 ja 2016 kesäolympialaisissa, joissa hän jäi alkueriin. Vuoden 2015 Euroopan kisoista Bakusta Sanford saavutti sekajoukkuekilpailun pronssia voitettuaan 400 metrin kilpailun. Sanford on 193 senttimetriä pitkä, painaa 84 kiloa ja edustaa Zenith Velocity AC:tä. == Lähteet == * * Donald Sanford European Athleticsin sivuilla == Viitteet == Luokka:Israelilaiset pikajuoksijat Luokka:Yhdysvaltalaiset pikajuoksijat Luokka:Vuonna 1987 syntyneet Luokka:Elävät henkilöt
Viialan viilatehdas

Viialan viilatehdas oli Viialassa vuosina 1901–1998 toiminut viiloja valmistanut metallialan yritys. Viilatehtaan perusti 1901 insinööri Erik Estlander, yrityksen nimenä oli aluksi Wiiala Filfabrik, innehafvare Erik Estlander. Tehdas siirtyi sitten H. Stenvallille ja yrityksen nimeksi muuttui Viiala Filfabrik (H Stenvall). Tehtaassa valmistettiin uusia viiloja ja teroitettiin myös käytettyjä viiloja. Vuonna 1913 tehtaassa työskenteli 27 työntekijää. Tuotannon pääosa meni Suomeen ja suurin vientimaa oli Venäjä. Viilatehtaasta tuli 1919 osakeyhtiö nimeltä Viialan Viilatehdas Oy. Vanha tehdas tuhoutui 1921 tulipalossa ja tämän jälkeen rakennettiin uusi tehdas jossa oli laajemmat tilat ja uudistetut koneet. Viilatehtaalla oli myös oma konepaja jossa valmistettiin viilojen tuotannossa tarvittuja erikoiskoneita. Vuonna 1939 tehtaan tuotannosta meni neljäsosa vientiin, vientimaita olivat Pohjoismaat, Baltian maat, Hollanti, Kreikka, Turkki, Intia, Kanada ja Etelä- Amerikka. Raaka-aineena käytetty teräs tuli Ruotsista ja Englannista. Vuoden 1950 tienoilla viilatehtaalla oli noin 160 työntekijää. Päätuotteina olleiden viilojen lisäksi valmistettiin ankkureita, erilaisia työkaluja ja marjaseuloja sekä marjapoimuureita. Vuonna 1950 yrityksen omistajiksi tulivat Rautakonttori Oy sekä Rautakauppojen Oy ja sen tytäryhtiö Puolimatkan Teollisuus Oy. Yritys toimi vuodesta 1956 nimellä Viialan Viila Oy. Sandvikin viimeksi omistaman tehtaan viilatuotanto siirrettiin 1996 yrityskauppojen kautta ulkomaille ja yrityksen toiminta päättyi 1998. Viialan museossa on esillä viilatehtaan vanhoja koneita ja laitteita sekä tehtaan valmistamia viiloja ja muita tuottaita. == Lähteet == * * Elinkeinoelämän keskusarkisto : Viialan Viila Oy 1901–1998 * Pörssitieto G. Kock : Viialan Viila == Aiheesta muualla == * Kansalliskirjaston digitoidut aineistot : Viialan Viilatehdas Oy * Viialan Viilatehdas Osakeyhtiö, Suomen Kuvalehti, 16.12.1922, nro 50-51, s. 54, Kansalliskirjaston digitaaliset aineistot Luokka:Entiset suomalaiset teollisuusyritykset Luokka:Suomen teollisuushistoria Luokka:Viiala
Pete Sears

Pete Sears (s. 23. toukokuuta 1973) on yhdysvaltalais-ranskalainen aktiiviuransa lopettanut koripalloilija. Sears pelasi ammattilaisurallaan Suomessa ja Ranskassa. Suomessa Sears edusti Tampereen Pyrintöä kaudella 1995–1996 tehden 24,3 pistettä ja ottaen 6,6 levypalloa ottelua kohden. Hän oli kauden tarkin vapaaheittäjä onnistuen 91,25-prosenttisesti. Vuosina 2004–2005 Sears pelasi I-divisioonan Korikobrissa.baskethotel.com == Lähteet == * Pete Sears baskethotel.com * Pete Sears basketball profile eurobasket.com === Viitteet === Luokka:Yhdysvaltalaiset koripalloilijat Luokka:Ranskalaiset koripalloilijat Luokka:Vuonna 1973 syntyneet Luokka:Elävät henkilöt
Lihaan leikattu kauneus

Lihaan leikattu kauneus: kosmeettisen kirurgian ruumiillistuneet merkitykset on Taina Kinnusen kirja, jonka on julkaissut vuonna 2008 Gaudeamus. == Aiheesta muualla == * Pekka Wahlstedt: Lihaan leikattu kauneus. Tiede 2008. * Mira Karjalainen: Kilvoittelua täydellisestä kehosta . Voima 4/2008. * Laura Myllykoski: Ihmisen tutkija . Oulun ylioppilaslehti 12/2010. Luokka:Kirjat yhteiskunnasta Luokka:Suomalaiset tietokirjat Luokka:Vuoden 2008 kirjat
David Martino

David Martino (s. 27. elokuuta 1975) on yhdysvaltalais-italialainen aktiiviuransa lopettanut koripalloilija. Martino pelasi ammattilaisurallaan Suomessa, Ranskassa, Alankomaissa ja Italiassa. Suomessa Martino edusti Pyrbasketia kaudella 1998–1999 tehden 13,2 pistettä ja ottaen 2,2 levypalloa ottelua kohden.baskethotel.com == Lähteet == * David Martino baskethotel.com * David Martino basketball profile eurobasket.com === Viitteet === Luokka:Yhdysvaltalaiset koripalloilijat Luokka:Italialaiset koripalloilijat Luokka:Vuonna 1975 syntyneet Luokka:Elävät henkilöt